pythainlp/thai_wikipedia_clean_20230101 huggingface dataset:
มาตรการทางกฎหมายในการคุ้มครองเด็กและเยาวชนจากการการใช้เว็บไซต์เฟสบุค, อัครเดช มณีภาค และ คณาธิป ทองรวีวงศ์, 2555 (ทุนวิจัยมหาวิทยาลัยราชภัฎจันทรเกษม)
มาตรการทางกฎหมายในการคุ้มครองสิทธิส่วนบุคคลของผู้ถูกรบกวนจากการติดต่อทาง โทรศัพท์เคลื่อนที่, ตุลญา โรจน์ทังคำ และ คณาธิป ทองรวีวงศ์ , 2554 (ทุนวิจัยมหาวิทยาลัยมหาสารคาม)
คณาธิป ทองรวีวงศ์ ,การนำกฎหมายเกี่ยวกับการดักฟังมาปรับใช้เพื่อคุ้มครองสิทธิในความเป็นอยู่ส่วนตัวของผู้ถูกถ่ายและเผยแพร่วีดิทัศน์ทางเว็บไซต์เครือข่ายสังคม , บทบัณฑิตย์เล่มที่ 69 ตอน 1 มีนาคม 2556
คณาธิป ทองรวีวงศ์ ,มาตรการทางกฎหมายในการคุ้มครองสิทธิของเจ้าพนักงานจากการถูกถ่ายวีดิทัศน์โดยมิได้ยินยอม, วารสารกระบวนการยุติธรรม, ปีที่ 7 เล่มที่ 1 มกราคม-เมษายน 2557 หน้า 35-54
คณาธิป ทองรวีวงศ์ ,การนำหลักกฎหมายลักษณะละเมิดความเป็นอยู่ส่วนตัว (Privacy Tort) กรณีการเปิดเผยเรื่องราวส่วนตัวต่อสาธารณะมาปรับใช้เพื่อคุ้มครองสิทธิในความเป็นอยู่ส่วนตัวของผู้ถูกเผยแพร่ข้อมูลทางเว็บไซต์เครือข่ายสังคม , บทบัณฑิตย์ เล่มที่ 69 ตอน 2 มิถุนายน 2556
คณาธิป ทองรวีวงศ์ ,มาตรการทางกฎหมายในการคุ้มครองสิทธิในความเป็นอยู่ส่วนตัว : ศึกษากรณีการรบกวนสิทธิในความเป็นอยู่ส่วนตัวจากการใช้เว็บไซต์เครือข่ายสังคม . วารสารวิชาการ สมาคมสถาบันอุดมศึกษาแห่งประเทศไทย, ปีที่ 18 ฉบับที่ 1 พฤษภาคม 2555, หน้า 39-51
คณาธิป ทองรวีวงศ์ ,มาตรการทางกฎหมายในการคุ้มครองสิทธิในความเป็นอยู่ส่วนตัวของผู้ถูกดักฟังการสื่อสารข้อมูล , วารสารกระบวนการยุติธรรม, ปีที่ 6 เล่มที่ 1 มกราคม-เมษายน, 2556
ตำรา : คณาธิป ทองรวีวงศ์, กฎหมายเกี่ยวกับการสื่อสารมวลชน, กรุงเทพ: สำนักพิมพ์นิติธรรม, 2555
ผลงานวิชาการด้านกฎหมายเทคโนโลยีสารสนเทศ/สิทธิส่วนบุคคลและสังคมออนไลน์ : การนำเสนอผลงานในการประชุมวิชาการนานาชาติ โดย รศ คณาธิป ทองรวีวงศ์ มีตัวอย่างเช่น
Kanathip Thongraweewong, “State Telecommunication Surveillance : A Comparative Study of the US and Thai Telecommunication Privacy Laws” : The Forth International Conference on Digital Information and Communication Technology and its applications (DICTAP 2014) , The Society of Digital Information and Wireless Communication (SDIWC), IEEE (Thailand section) , held at University of the Thai Chamber of Commerce 6-8 May, 2014 ( paper accepted in IEEE database)
Kanathip Thongraweewong, The legal protection of right to privacy in case of “Google street view”: A comparative study of Thai and E.U. Laws. : Burapha University International Conference 2014 (BUU2014) , July 3-4, 2014
Kanathip Thongraweewong, The legal protection of right to privacy in case of “Google street view”: A comparative study of Thai and US. Laws, : Burapha University International Conference 2014 (BUU2014) , July 3-4, 2014
Kanathip Thongraweewong,Data Breach Notification Laws as a preventive approach to Identity related Crimes: Lessons from the US to Thailand’s data privacy laws. : ‘International Conference on Financial Criminology (ICFC) 2014 ,June 5-7, 2014.Rangsit University (RSU), Thailand collaborating with Universiti Teknologi MARA (UiTM) and Accounting Research Institute (ARI), Malaysia
Kanathip Thongraweewong,The protection of right to privacy in case of unsolicited advertisement through social network website : A comparative analysis of Thai and U.S. laws. The 7th International Forum on Public Relations and Advertising, Mahidol Univeristy , International College. 13-15 August, 2014
Kanathip Thongraweewong,Legal measures relating to the protection of privacy in case of Self-discloser trend on Social Network Websites and Identity-related crimes. A comparative study of Thai and U.S. laws. The 7th International Forum on Public Relations and Advertising, Mahidol Univeristy , International College. 13-15 August, 2014
Kanathip Thongraweewong,Legal measures relating to data protection A Case of disseminating personal data through social media as a consequence of conflict, International conference on Peace &amp; Conflict Resolution, Institute for Dispute Resolution, KKU, Thailand, December 2014
ผลงานวิชาการด้านกฎหมายการท่องเที่ยวและโรงแรม โดย รศ คณาธิป ทองรีวงศ์ (Tourism and Hotel laws)
ตำรา : คณาธิป ทองรวีวงศ์, กฎหมายเกี่ยวกับการท่องเที่ยว, กรุงเทพฯ: สำนักพิมพ์นิติธรรม, 2558
บทความวิชาการ
ปัญหาของกฎหมายเกี่ยวกับการควบคุมที่พักเพื่อการท่องเที่ยว, วารสารกระบวนการยุติธรรม, เล่มที่ 3 ปีที่ 4 กรกฎาคม-กันยายน, 2554.
ผลกระทบของพระราชบัญญัติธุรกิจนำเที่ยวและมัคคุเทศก์ พ.ศ. 2551 ต่อการประกอบธุรกิจนำเที่ยวและมัคคุเทศก์”, วารสารวิชาการเซนต์จอห์น ปีที่ 11 ฉบับที่ 11 มกราคม – ธันวาคม 2551
ปัญหาทางกฎหมายของพระราชบัญญัติธุรกิจนำเที่ยวและมัคคุเทศก์ในการควบคุมซิตติ้งไกด์, วารสารเซนต์จอห์น, ปีที่ 10 ฉบับที่ 10 มกราคม-ธันวาคม 2550
ปัญหาทางกฎหมายในการนิยามความหมายและการจัดประเภทของโรงแรมตามพระราชบัญญัติโรงแรม พ.ศ. 2547, วารสารเซนต์จอห์น, ปีที่ 9 ฉบับที่ 9 มกราคม-ธันวาคม 2549
มาตรการทางกฎหมายเกี่ยวกับการจัดการวัตถุอันตรายและของเสียจากโรงแรม, วารสารเซนต์จอห์น, ปีที่ 9 ฉบับที่ 9 มกราคม-ธันวาคม 2549
Corporate Social Responsibility in Tourism Industry : Understanding the Synergy between good business and good environmental practice, Saint John’s Journal, Vol. 8, No 8, January-December 2006
Managing Multicultural Workforce and Marketplace in Hospitality Industry, Saint John’s Journal, Vol.6, No3, January-December 2003
กลุ่มวิชาเลือกในหลักสูตร
การเปลี่ยนแปลงโครงสร้างบริหาร.
ตั้งแต่เดือนสิงหาคม 2560 มหาวิทยาลัยเซนต์จอห์น ปรับปรุงโครงสร้างการบริหารโดยรวมคณะวิชา 5 คณะเดิม เข้าเป็นสาขาวิชาหนึ่งใน วิทยาลัยศิลปวิทยาและวิทยาศาสตร์เทคโนโลยี ทำให้คณะนิติศาสตร์แปรสภาพเป็น "สาขาวิชานิติศาสตร์" ผลิตบัณฑิตตาม "หลักสูตรนิติศาสตรบัณฑิต" และ รับผิดชอบโดย "ประธานหลักสูตร" ท้งนี้ รองศาสตราจารย์คณาธิป ทองรวีวงศ์ อดีตคณบดี ได้ลาออกจากมหาวิทยาลัยในเดือนกรกฎาคม 2560
คณะนิติศาสตร์ มหาวิทยาลัยเซนต์จอห์น มีการตกลงร่วมมือทางวิชาการกับหน่วยงานต่างๆ เช่น ความตกลงร่วมมือทางวิชาการกับสำนักงานศาลยุติธรรม ความตกลงร่วมมือทางวิชาการกับมหาวิทยาลัยราชภัฎนครปฐม ความตกลงร่วมมือทางวิชาการกับคณะมนุษยศาสตร์และสังคมศาสตร์ มหาวิทยาลัยราชภัฎวไลอลงกรณ์
โตโยต้า ลีกคัพ 2553
ฟุตบอล "โตโยต้า ลีกคัพ 2553" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนันสนุนหลัก
เริ่มการแข่งขันรอบคัดเลือกตั้งแต่วันที่ 4 สิงหาคม ไปจนถึงรอบชิงชนะเลิศ ในเดือนพฤศจิกายน พ.ศ. 2553
ทำการจับสลากวันที่ 22 กรกฎาคม แข่งขันวันที่ 4 สิงหาคม, 11 สิงหาคม และ 18 สิงหาคม
ทำการจับสลากวันพฤหัสบดีที่ 19 สิงหาคม 2553 ณ ห้องประชุมรอดโพธิ์ทอง สนามกีฬาแห่งชาติ
ทำการจับสลากวันศุกร์ที่ 3 กันยายน 2553 ณ ห้องประชุมรอดโพธิ์ทอง สนามกีฬาแห่งชาติ
ทำการจับสลากวันพฤหัสบดีที่ 7 กันยายน 2553 ณ ห้องประชุมรอดโพธิ์ทอง สนามกีฬาแห่งชาติ
นัดแรก
นัดสอง
รวมผลสองนัด บุรีรัมย์ พีอีเอ เข้ารอบชิงชนะเลิศด้วยประตูรวม 8-3
รวมผลสองนัด การท่าเรือไทย เข้ารอบชิงชนะเลิศด้วยประตูรวม 5-4
นาโอโตะ คัง
นาโอโตะ คัง  (10 ตุลาคม พ.ศ. 2489 — ) นายกรัฐมนตรีคนที่ 94 ของประเทศญี่ปุ่น และเป็นนายกรัฐมนตรีญี่ปุ่นคนแรกที่เกิดหลังสงครามโลกครั้ง 2
นายคังได้รับการจัดอันดับให้เป็นนักการเมืองรุ่นใหม่ที่น่าจับตามองสำหรับสหัสวรรษใหม่ (Young Global Leader) เมื่อปี ค.ศ. 1999 พร้อมกับ นายอภิสิทธิ์ เวชชาชีวะ และนายจาตุรนต์ ฉายแสง ของไทย
นายคังได้ลาออกจากตำแหน่งนายกรัฐมนตรีในวันที่ 26 สิงหาคม ค.ศ. 2011 เนื่องจากความล่าช้าในการจัดการปัญหาภัยพิบัติในประเทศญี่ปุ่น เมื่อต้นปีเดียวกัน
ชัยรัตน์ จิตรธรรม (ชื่อเล่น: แอ๊ด) มีชื่อจริงว่า ชัยรัตน์ จิตธรรมะ เกิดเมื่อปี พ.ศ. 2507 ที่จังหวัดลำปาง เป็นนักแสดงในบทพระเอกและพระรองรุ่นเดียวกับ สันติสุข พรหมศิริ, จินตหรา สุขพัฒน์ และญาณี จงวิสุทธิ์ มีผลงานมากมายทั้งแบบละครโทรทัศน์และภาพยนตร์ เช่น "ดวงใจกระซิบรัก" ที่แสดงคู่กับ จินตหรา สุขพัฒน์, "เปรอะเจอเปรี้ยว" คู่กับ จารุณี สุขสวัสดิ์ ในปี พ.ศ. 2530 และ "คำมั่นสัญญา" ร่วมกับ สันติสุข และ จินตหรา ในปีเดียวกัน ต่อด้วย "ภูผาทอง" ในปี พ.ศ. 2531 จากนั้นจึงออกจากวงการบันเทิงไปประกอบธุรกิจส่วนตัวหลายปี ก่อนจะกลับมารับบทบาทในการแสดงอีกครั้ง เช่น ละครโทรทัศน์เรื่อง "ชลาลัย" ในปี พ.ศ. 2534 "เลือดเข้าตา" ในปี พ.ศ. 2538 "กษัตริยา" ในปี พ.ศ. 2546 ทางช่อง 5 "วิหคหลงลม" ในปี พ.ศ. 2561 ทางช่อง 7
มิติ 4
มิติ 4 เดิมชื่อ มิราเคิล (Miracle) เป็นสถานีโทรทัศน์สยองขวัญและบันเทิงของ ไลฟ์ ทีวี ออกอากาศทางเคเบิลท้องถิ่นทั่วประเทศ โดยเนื้อหาของช่องคือเรื่องราวที่ลึกลับและเรื่องแปลกเหลือเชื่อต่างๆจากทุกมุมโลก โดยช่องนี้ได้ร่วมมือกับ ทีมงาน The Shock โดยนำรายการสยองขวัญต่างๆ มาออกอากาศในช่องนี้
ประวัติ มิราเคิล ถึง มิติ 4.
1 สิงหาคม 2552 มิราเคิล (Miracle) โดยความร่วมมือของ ไลฟ์ทีวี และ กันตนา เริ่มออกอากาศเป็นวันแรก โดยได้นำเทปรายการต่างๆ ของกันตนา ที่มีเรื่องราวความมหัศจรรย์ ลึกลับ แปลกประหลาด ซึ่งเคยออกอากาศทางโทรทัศน์มาแล้วครั้งหนึ่งมาฉายซ้ำ จนถึงเดือนมีนาคม 2553 ได้มีการปรับผังรายการใหม่ โดยเพิ่มรายการใหม่ที่เสนอเฉพาะทางมิราเคิล และเทปรายการเก่าอีกหลายรายการด้วย
1 สิงหาคม 2553 ช่องมิราเคิล มีอายุครบ 1 ปี พร้อมกันนี้ ไลฟ์ทีวี ได้เปิดตัวสถานีช่องใหม่ มิติ 4 โดยออกอากาศทางไลฟ์ทีวี เคเบิลทีวีไทยทั่วประเทศ และทางจานดาวเทียม C-Band คลื่นความถี่ของไลฟ์ทีวี 3480 H 26666 แทนช่องมิราเคิล ส่งผลให้ช่องเดิมต้องย้ายไปอยู่ความถี่ของ อสมท 3520 H 20000
อรรถชัย อนันตเมฆ ( เกิดเมื่อวันที่ 22 เมษายน พ.ศ. 2508 -; ที่จังหวัดนราธิวาส) เป็นนักแสดง พิธีกร นักการเมือง และ นักเคลื่อนไหวทางการเมืองชาวไทย อดีตข้าราชการการเมืองตำแหน่งประจำสำนักเลขาธิการนายกรัฐมนตรี อรรถชัยจบการศึกษาจากโรงเรียนเซนต์ดอมินิก
รุ่นที่ 15 และภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2531
เข้าสู่วงการบันเทิงด้วยการเป็นนายแบบโดม่อนแมนมาก่อน จากนั้นจึงมีผลงานการแสดงครั้งแรกจากภาพยนตร์เรื่อง "เธอร้องไห้เมื่อคืนนี้ " ในปี พ.ศ. 2530 จากการกำกับของ เพิ่มพล เชยอรุณ ต่อด้วยผลงานทางภาพยนตร์และละครโทรทัศน์ ซึ่งบทบาทช่วงแรกมักได้รับเป็นพระเอกกับพระรอง ต่อมาจึงพลิกบทบาทส่วนใหญ่เป็นตัวร้าย
ในระหว่างที่มีชื่อเสียงช่วงแรก เคยมีข่าวคราวว่าคบหาอยู่กับ ริสา หงษ์หิรัญ ดารานักแสดง นางแบบสาว และรองมิสไทยแลนด์เวิลด์ อันดับ 1 ในปี พ.ศ. 2531 ทั้งยังเคยเป็นข่าวโด่งดังเนื่องจาก ถูกจับกุมในคดีเมาแล้วขับ และหมิ่นประมาทเจ้าหน้าที่พนักงาน โดยศาลจังหวัดประจวบคีรีขันธ์พิพากษาคดีซึ่งอัยการเป็นผู้ส่งฟ้อง เมื่อวันที่ 6 มีนาคม พ.ศ. 2550
ผลงานในระยะหลัง เป็นครูสอนการแสดงที่สถาบันการแสดงของกันตนา รวมทั้งเป็นพิธีกรในรายการเรียลลิตี้โชว์ ทางช่อง 7 ชุด เกมชีวิต ในปี พ.ศ. 2543 และรับบทเป็นอาจารย์ในละครชุด "น้องใหม่ร้ายบริสุทธิ์" ทางช่อง 3 และบท พระมหินทราธิราช ในละครอิงประวัติศาสตร์เรื่อง "กษัตริยา" ทางช่อง 5 ในปี พ.ศ. 2545
ในปี พ.ศ. 2552 ในการชุมนุมของกลุ่มแนวร่วมประชาธิปไตยต่อต้านเผด็จการแห่งชาติ หรือ นปช. อรรถชัยได้ขึ้นเวทีปราศรัยด้วย โดยได้กล่าวพาดพิงไปถึง ศรัณยู วงศ์กระจ่าง ซึ่งเป็นนักแสดงรุ่นพี่ซึ่งเป็นแนวร่วมคนสำคัญของทางกลุ่มพันธมิตรประชาชนเพื่อประชาธิปไตย ที่เป็นกลุ่มที่ขัดแย้งกันด้วย และในการชุมนุมปี พ.ศ. 2553 ก็ได้ถูกหมายเรียกในข้อหากระทำผิดพระราชบัญญัติความมั่นคงโดยฝ่าฝืนประกาศของ ผู้อำนวยการศูนย์อำนวยการรักษาความสงบเรียบร้อย (ศอ.รส.) แต่ต่อมาในรัฐบาลที่มีนางสาวยิ่งลักษณ์ ชินวัตร เป็นนายกรัฐมนตรี ในกลางปี พ.ศ. 2554 อรรถชัยได้รับแต่งตั้งให้เป็นข้าราชการการเมืองประจำสำนักเลขาธิการนายกรัฐมนตรี พร้อมด้วยแกนนำกลุ่ม นปช.อีกหลายคน อาทิ ไพจิตร อักษรณรงค์ หรือรังษี เสรีชัยศาลทหารออกหมายจับเมื่อวันที่ 9 มิถุนายน พ.ศ. 2557 ฐานขัดคำสั่งคณะรักษาความสงบแห่งชาติที่ 14/2557
ต่อมาศาลรัฐธรรมนุญมีคำวินิจฉัยที่ 30/2563 ว่าประกาศคณะรักษาความสงบแห่งชาติฉบับที่ 29/2557 และ ฉบับที่ 41/2557 ขัดหรือแย้งต่อรัฐธรรมนูญ ต่อมาทนายวิญญัติ ชาติมนตรี ได้ยื่นคำร้องต่อศาลแขวงดุสิตเพื่อให้เพิกถอนหมายจับอรรถชัยตามคำวินิจฉัยของศาลรัฐธรรมนูญ วันที่ 3 กันยายน 2564 ศาลแขวงดุสิตมีคำสั่งเพิกถอนหมายจับตามคำร้อง ปัจจุบันอรรถชัยได้เดินทางกลับประเทศไทยโดยไม่มีคดีใดๆ
เทือกเขาแอตลาส
เทือกเขาแอตลาส  เป็นเทือกเขาในทวีปแอฟริกา อยู่ทางตะวันตกเฉียงเหนือและทางเหนือของทวีป เริ่มตั้งแต่แหลมดราทางชายฝั่งตะวันตกเฉียงใต้ของประเทศโมร็อกโก ไปจนจดแหลมบอง ทางชายฝั่งตะวันออกเฉียงเหนือของประเทศตูนิเซีย ยอดสูงสุดคือ ตูบคาล สูง 4,167 เมตร (13,671 ฟุต) ทางด้านตะวันตกเฉียงใต้ของประเทศโมร็อกโก
เศรษฐกิจอินเดีย
เศรษฐกิจของอินเดีย มีขนาดเป็นอันดับที่ 11 ของโลกเมื่อวัดด้วยค่าจีดีพี และเป็นอันดับ 4 ของโลกเมื่อเทียบด้วยความเท่าเทียมกันของอำนาจซื้อ หลังจากที่ได้มีการปฏิรูปเศรษฐกิจที่แข็งแกร่งโดยนักสังคมนิยมเป็นแรงบันดาลใจให้แก่เศรษฐกิจของประเทศหลังจากได้รับเอกราช อัตราการเติบโตทางเศรษฐกิจของประเทศได้เติบโตขึ้นอย่างก้าวกระโดด โดยกิจกรรมตลาดเสรีซึ่งริเริ่มในปี พ.ศ. 2533 เพื่อการแข่งขันกับนานาชาติและการลงทุนจากต่างประเทศ อินเดียเป็นประเทศอุตสาหกรรมก้าวหน้าเกิดใหม่โดยมีจำนวนประชากรมหาศาล เช่นเดียวกับทรัพยากรทางธรรมชาติและบุคลากรมืออาชีพมีทักษะที่เพิ่มมากขึ้น นักเศรษฐศาสตร์หลายท่านได้ทำนายว่าในปี พ.ศ. 2563 อินเดียจะกลายเป็นผู้นำทางเศรษฐกิจของโลก
อินเดียอยู่ภายใต้นโยบายซึ่งตั้งบนพื้นฐานของสังคมประชาธิปไตย นับจาก พ.ศ. 2490 ถึง พ.ศ. 2534 เศรษฐกิจอินเดียมีลักษณะของข้อบังคับขยาย ลัทธิคุ้มครอง การถือกรรมสิทธิ์โดยเอกชน การคอรัปชั่นและการเจริญเติบโตอย่างช้า ๆ จนกระทั่งเริ่มมีการเปลี่ยนแปลงตั้งแต่ปี พ.ศ. 2534 ซึ่งมีการเปิดโอกาสเสรีทางเศรษฐกิจอย่างต่อเนื่อง และได้ส่งผลให้ประเทศเปลี่ยนไปเป็นลักษณะของตลาดเศรษฐกิจแทน การฟื้นฟูการปฏิรูปเศรษฐกิจและนโยบายทางเศรษฐกิจที่ดีขึ้นในช่วงพุทธทศวรรษ 2540 ได้เร่งให้การเจริญเติบโตทางเศรษฐกิจเร็วยิ่งขึ้น ไม่กี่ปีที่ผ่านมานี้ เมืองต่าง ๆ ในอินเดียได้เริ่มเปิดเสรีในข้อบังคับเกี่ยวกับธุรกิจอย่างต่อเนื่อง โดยในปี พ.ศ. 2551 อินเดียเป็นศูนย์กลางทางเศรษฐกิจขนาดใหญ่ที่มีอัตราการเติบโตเร็วที่สุดอันดับสองของโลก อย่างไรก็ตาม ในปี พ.ศ. 2552 อัตราการเติบโตทางเศรษฐกิจของอินเดียกลับลดลงอย่างมากเหลือ 6.8 เปอร์เซนต์ ตลอดจนโครงการฟื้นฟูการขาดดุลปีงบประมาณครั้งใหญ่ที่ 6.8 เปอร์เซ็นต์ของจีดีพี ซึ่งจะเป็นระดับสูงที่สุดของโลก
ภาคธุรกิจต่าง ๆ.
ภาคอุตสาหกรรมและการบริการ.
อุตสาหกรรมมีขนาดเป็นร้อยละ 28 ของจีดีพี และมีการจ้างงานร้อยละ 14 ของจำนวนแรงงานทั้งหมด แต่ประมาณ 1 ใน 3 ของแรงงานภาคอุตสาหกรรมเป็นเพียงแรงงานในอุตสาหกรรมครัวเรือนที่ไม่ซับซ้อน เมื่อเทียบด้วยมูลค่าแล้ว ผลผลิตจากโรงงานของอินเดียนับเป็นอันดับที่ 16 ของโลก
การปฏิรูปเศรษฐกิจทำให้มีการแข่งขันจากต่างชาติ ทำให้เกิดการแปรรูปรัฐวิสาหกิจ เปิดทางให้แก่เอกชนในธุรกิจที่แต่เดิมสงวนไว้ให้ภาครัฐและทำให้การผลิตสินค้าบริโภคขยายตัวอย่างรวดเร็ว ภาคเอกชนของอินเดียเดิมมีลักษณะเป็นตลาดการแข่งขันน้อยรายที่บริหารโดยบริษัทครอบครัวเก่าแก่และอาศัยการมีเครือข่ายทางการเมืองเพื่อที่จะประสบความสำเร็จ แต่หลังการเปิดเสรี บริษัทเหล่านี้ต้องเผชิญจากการแข่งขันโดยบริษัทต่างชาติ รวมทั้งสินค้านำเข้าราคาถูกจากจีน ดังนั้นจึงต้องปรับตัวด้วยการลดต้นทุน ปรับปรุงการบริหาร มุ่งเน้นการออกแบบสินค้าใหม่ ๆ และพึ่งพาแรงงานราคาถูกและเทคโลยีมากขึ้น
การผลิตสิ่งทอ เป็นอุตสาหกรรมที่มีการจ้างงานมากเป็นอันดับ 2 รองจากการเกษตร และมีผลผลิตคิดเป็นร้อยละ 26 ของผลผลิตทั้งหมด ลูเธียนาซึ่งถูกเรียกว่าเป็นแมนเชสเตอร์ของอินเดีย สามารถผลิตผ้าขนสัตว์ได้มากถึงร้อยละ 90 ของอินเดีย ติรุปุร์กลายเป็นที่รู้จักในนามของศูนย์รวมของถุงเท้า เสื้อผ้าถัก เสื้อผ้าลำลอง และเสื้อผ้ากีฬา สลัมธาราวีในมุมไบเป็นที่รู้จักในเรื่องเครื่องหนัง ทาทา มอเตอร์ส พยายามสร้างรถทาทา นาโนให้เป็นรถที่ถูกที่สุดในโลก
อินเดียอยู่ในอันดับที่ 15 ของผลผลิตจากภาคบริการ ซึ่งมีอัตราการจ้างงานร้อยละ 23 ของแรงงานทั้งหมด ภาคบริการมีการขยายตัวเร็วมากด้วยอัตราเติบโตร้อยละ 7.5 ระหว่างปี 2534-2543 เพิ่มขึ้นจากร้อยละ 4.5 ในระหว่างปี 2494-2523 และมีอัตราส่วนสูงที่สุดในจีดีพีของอินเดีย คือประมาณร้อยละ 55 ในปี 2550 เพิ่มขึ้นจากร้อยละ 15 ในปี 2493
การบริการทางธุรกิจ (เทคโนโลยีสารสนเทศ, การจ้างทำกระบวนการธุรกิจ) เป็นหนึ่งในธุรกิจที่เติบโตเร็วที่สุด โดยนับเป็นหนึ่งในสามของการบริการทั้งหมดในปี 2543 การเติบโตในธุรกิจเทคโนโลยีสารสนเทศมีผลมาจากการที่อินเดียมีความสามารถเฉพาะทางที่เพิ่มมากขึ้น บวกกับแรงงานจำนวนมากที่มีค่าแรงถูก แต่ความสามารถสูง มีการศึกษา และสามารถพูดภาษาอังกฤษได้อย่างคล่องแคล่ว ซึ่งตรงกับความต้องการจากบริษัทต่างชาติที่สนใจในการส่งออกการบริการเหล่านี้ หรือบริษัทที่ต้องการจะจัดจ้างบุคคลภายนอก
อัตราส่วนของอุตสาหกรรมไอทีในอินเดียเมื่อเทียบกับจีดีพีของประเทศเพิ่มขึ้นจากร้อยละ 4.8 ในปี 2548-2549 เป็นร้อยละ 7 ในปี 2551 ในปี 2552 บริษัทอินเดีย 7 แห่งถูกจัดอันดับให้เป็น 1 ใน 15 บริษัทรับจ้างทางเทคโนโลยีชั้นนำของโลก ในเดือนมีนาคม 2552 รายได้ประจำปีจากการรับจ้างทางธุรกิจมีจำนวนมากถึง 6 หมื่นล้านดอลล่าร์สหรัฐคิดเป็นเงินอินเดียอยู่ที่4,495.713ล้านล้านรูปีอินเดีย และมีการประมาณว่าจะเพิ่มขึ้นถึง 2.25 แสนล้านดอลล่าร์สหรัฐคิดเป็นเงินอินเดียอยู่ที่16,858,923,750,000รูปีอินเดียในปี 2563
ธุรกิจค้าปลีกที่บริหารในรูปบริษัท เช่นซูเปอร์มาร์เก็ต มีจำนวนเป็นร้อยละ 24 ของตลาดทั้งหมดในปี 2551 มีกฎเกณฑ์หลายข้อที่ป้องกันต่างชาติไม่ให้เข้ามาลงทุนในธุรกิจค้าปลีก นอกจากนี้ ร้านค้าจะต้องผ่านกฎหมายมากกว่า 30 ฉบับ เช่น “ใบอนุญาตป้าย” และ “มาตรการห้ามการกักตุน” ก่อนที่จะสามารถเปิดร้านได้ และยังมีภาษีที่เก็บเมื่อเคลื่อนย้ายสินค้าระหว่างรัฐ รวมทั้งภายในรัฐเองด้วย
การท่องเที่ยวในอินเดียแม้ยังไม่ได้พัฒนาเมื่อเทียบกับอุตสาหกรรมอื่น ๆ แต่ก็เติบโตด้วยอัตราสองหลัก โรงพยาบาลหลายแห่งพยายามดึงดูดนักท่องเที่ยวเชิงการแพทย์
การทำเหมืองแร่นับเป็นส่วนสำคัญของเศรษฐกิจอินเดีย อินเดียสามารถผลิตแร่ธาตุได้มากถึง 79 ชนิด (ไม่รวมทรัพยากรเชื้อเพลิงและพลังงานปรมาณู) ในปี 2552-2553 ซึ่งรวมทั้งแร่เหล็ก, แมงกานีส, ไมกา, บอกไซต์, โครไมต์, หินปูน, แร่ใยหิน, ฟลูโอไรต์, ยิปซัม, ดิน ochre, ฟอสฟอไรต์, และทรายซิลิกา
ภาคเกษตรกรรม.
อินเดียมีผลผลิตทางการเกษตรเป็นอันดับสองของโลก ภาคเกษตรกรรมและภาคที่เกี่ยวข้อง เช่นการป่าไม้ ประมง มีขนาดร้อยละ 15.7 ของจีดีพีในปี 2552-2553, มีอัตรส่วนการจ้างงานร้อยละ 52.1 ของแรงงานทั้งหมด และแม้อัตราส่วนของภาคเกษตรกรรมเมื่อเทียบกับจีดีพีจะมีขนาดเล็กลงเรื่อย ๆ แต่ก็ยังคงเป็นภาคธุรกิจที่ใหญ่ที่สุดและมีความสำคัญในการพัฒนาเศรษฐกิจและสังคมของอินเดีย ผลิตผลทางการเกษตรต่อหน่วยพื้นที่เพิ่มขึ้นเรื่อย ๆ ตั้งแต่ปี 2493 เนื่องจากมีการให้เน้นย้ำเรื่องเกษตรกรรมในแผน 5 ปี ประกอบกับการพัฒนาด้านชลประทาน เทคโนโลยี การรับเอาการเกษตรรูปแบบใหม่ และการให้สินเชื่อและเงินสนับสนุนทางการเกษตรในช่วงการปฏิวัติเขียวในอินเดีย อย่างไรก็ตาม เมื่อเทียบกับระดับนานาชาติแล้ว ผลิตผลทางการเกษตรเฉลี่ยของอินเดียนับเป็นเพียงร้อยละ 30 ถึง 50 ของผลิตผลทางการเกษตรเฉลี่ยที่สูงที่สุดของโลกเท่านั้น
สกุลเงิน.
เงินรูปีอินเดียเป็นเงินสกุลเดียวที่ชำระหนี้ได้ตามกฎหมายของอินเดีย อัตราแลกเปลี่ยนเมื่อวันที่ 30 ตุลาคม 2564 คือ 1รูปีอินเดียเท่ากับ 0.44 บาท และเงินรูปีอินเดียยังสามารถชำระหนี้ได้ตามกฎหมายในประเทศเนปาลและภูฏาน ซึ่งอิงสกุลเงินของตนเองกับรูปีอินเดียได้อีกด้วย เงินรูปีมีค่าเท่ากับ 100 ไพซา ธนบัตรที่ใหญ่ที่สุดคือธนบัตร 1,000 รูปี และเหรียญที่เล็กที่สุดที่หมุนเวียนทั่วไปคือเหรียญ 25 ไพซา (เคยมีการใช้เหรียญ 1, 2, 5, 10 และ 20 ไพซา แต่ภายหลังธนาคารกลางอินเดียยกเลิกไป)
เงินรูปีอ่อนตัวต่ำสุดเป็นประวัติการณ์เมื่อต้นปี 2552 เนื่องจากเศรษฐกิจโลกที่ถดถอย แต่เศรษฐกิจของอินเดียฟื้นตัวได้เร็วกว่าประเทศตะวันตกเพราะตลาดภายในประเทศที่แข็งแกร่ง ในเดือนกันยายน 2552 เงินรูปีเริ่มแข็งค่าขึ้นเมื่อเทียบกับเงินสกุลหลักส่วนใหญ่ เงินรูปีที่แข็งค่าขึ้นมีส่วนทำให้รัฐบาลอินเดียซื้อทอง 200 ตันจากไอเอ็มเอฟเพื่อกระจายความเสี่ยง
ธนาคารกลางอินเดียก่อตั้งขึ้นเมื่อวันที่ 1 เมษายน 2478 ทำหน้าที่เป็นหน่วยงานทางการเงินของประเทศ ผู้ควบคุมและกำกับระบบการเงิน ควบคุมการแลกเปลี่ยนเงิน และเป็นผู้ออกธนบัตร ธนาคารกลางอินเดียถูกควบคุมโดยคณะกรรมการกลางซึ่งมีผู้ว่าที่ถูกแต่งตั้งโดยรัฐบาลกลางของอินเดีย
เศรษฐกิจของอินเดีย
รายพระนามเจ้านายในสมัยกรุงรัตนโกสินทร์ที่ได้รับการเฉลิมพระยศ
วิลเลียม เทลล์ (อุปรากร)
วิลเลียม เทล  เป็นอุปรากรความยาว 4 องก์ ที่แต่งโดยโจอากีโน รอสซีนี (1792 – 1868) คีตกวีชาวอิตาลี ดัดแปลงจากบทละครในปี ค.ศ. 1804 เรื่อง "Wilhelm Tell" ต้นฉบับภาษาเยอรมันของฟรีดิช ชิลเลอร์ (1759 – 1805) เป็นเรื่องราวของวิลเลียม เทล วีรบุรุษนักแม่นธนูชาวสวิสที่เป็นผู้นำการต่อต้านการปกครองของราชวงศ์ฮับส์บูร์กในคริสต์ศตวรรษที่ 15 เป็นผลงานอุปรากรชิ้นสุดท้ายของรอสซีนี ก่อนจะวางมือจากการเขียนอุปรากร
อุปรากรเรื่องนี้มีความยาวทั้งสิ้นประมาณ 4 ชั่วโมง ออกแสดงครั้งแรกเป็นภาษาฝรั่งเศสโดยคณะ Opéra de Paris เมื่อวันที่ 3 สิงหาคม ค.ศ. 1829 ที่โรงละคร Salle Le Peletier และแสดงเป็นภาษาอิตาลี ที่โรงละคร Teatro di San Carlo ในเนเปิลส์ อิตาลี เมื่อปี ค.ศ. 1833 แต่เนื่องจากมีเนื้อหาเกี่ยวกับการเมือง และการต่อต้านอำนาจรัฐบาล จึงทำให้ถูกเซ็นเซอร์ และไม่ได้แสดงอีกเป็นเวลากว่า 50 ปี จากนั้นได้ออกแสดงในเวนิส ที่โรงละคร Teatro La Fenice ในปี ค.ศ. 1856 ส่วนในเวียนนาซึ่งไม่มีปัญหาการเซ็นเซอร์ อุปรากรเรื่องนี้ได้รับความนิยมและได้ออกแสดงถึง 422 รอบ ระหว่างปี ค.ศ. 1830 ถึง 1907
อุปรากรเรื่องนี้มีท่อนโอเวอร์เชอร์ "William Tell Overture" ที่ได้รับความนิยมและถูกนำมาเล่นซ้ำอยู่เสมอ โดยดมีตรี ชอสตโกวิช นำมาบรรจุในในซิมโฟนีหมายเลข 15 ของเขาในปี ค.ศ. 1971, ไมค์ โอลด์ฟิลด์ นำมาบันทึกเสียงเป็นซิงเกิลในปี ค.ศ. 1977 นอกจากนั้นยังถูกนำมาใช้เป็นดนตรีประกอบภาพยนตร์โฆษณา และรายการโทรทัศน์อยู่เสมอ รวมทั้งในซีรีส์ละครวิทยุและภาพยนตร์ "โลนเรนเจอร์" และภาพยนตร์ของสแตนลีย์ คูบริก เรื่อง "A Clockwork Orange" (1971)
พอดแคสติง
รายชื่อคู่อภิเษกสมรสในพระมหากษัตริย์และกษัตริย์แห่งสเปน
อะห์มัด อุมัร ฮาชิม
อะห์มัด อุมัร ฮาชิม  เป็นบุคคลสำคัญในศาสนาอิสลามชาวอียิปต์ เกิดเมื่อวันที่ 6 กุมภาพันธ์ ค.ศ. 1941 เป็นอาจารย์สอนภาควิชาอัลฮาดิษ (วจนะพระศาสดามูฮัมมัด) แห่งมหาลัยอัลอัซฮัร และยังดำรงตำแหน่งสภาวิจัยอิสลาม สำเร็จการศึกษาคณะศาสนศาสตร์จากมหาลัยอัลอัซฮัร ในปี ค.ศ.1961 ได้รับใบอนุญาตด้านวิชาการสากลในปี ค.ศ.1967 แล้วจึงได้รับตำแหน่งผู้ช่วยคณะฮาดิษ สำเร็จปริญญาโท และปริญญาเอกคณะวิชาฮาดิษจากมหาลัยอัลอัซฮัร แล้วจึงเป็นอาจารย์สอนภาควิชาฮาดิษในปี ค.ศ.1983 หลังจากนั้นได้ดำรงตำแหน่ง คณบดีคณะศาสนศาสตร์ มหาลัยอัลอัซฮัร สาขาซากอซี้ก(الزقازيق) ในปี ค.ศ.1987 หลังจากนั้นยังได้รับการแต่งตั้งให้ดำรงตำแหน่งอธิการบดีมหาลัยอัลอัซฮัร ในปี ค.ศ.1987
สุรินทร์ มาศดิตถ์
นายสุรินทร์ มาศดิตถ์ อดีตรัฐมนตรีประจำสำนักนายกรัฐมนตรี 3 สมัย และเป็นบิดาของนายสุรเชษฐ์ มาศดิตถ์ อดีตสมาชิกสภาผู้แทนราษฎร พรรคประชาธิปัตย์ จังหวัดนครศรีธรรมราช และคุณหญิงสุพัตรา มาศดิตถ์ อดีตรัฐมนตรีประจำสำนักนายกรัฐมนตรี
เกิดวันที่ 4 มกราคม พ.ศ. 2470 ที่ตำบลพรหมโลก อำเภอพรหมคีรี จังหวัดนครศรีธรรมราช เป็นบุตรของนายรื่น นางกิมนัด มาศดิตถ์ มีพี่น้องร่วมบิดามารดา 3 คน นายสุรินทร์ เป็นบุตรคนโต เข้าศึกษาขั้นประถมศึกษาปีที่ 1-4 ที่โรงเรียนวัดพรหมโลก จบชั้นป.4 เมื่ออายุ 12 ปี เนื่องด้วยฐานะที่ยากจนทางบ้านนายสุรินทร์ได้รับจ้างทำงานมาตั้งแต่ยังเด็ก ทั้งเก็บผักและผลไม้ และรับจ้างถ่อเรือแจวไปกลับระหว่างอำเภอพรหมคีรีและอำเภอเมืองนครศรีธรรมราช จนกระทั่งเมื่ออายุ 15 ปี ได้หยุดการรับจ้างทุกอย่างเข้าไปเป็นเด็กวัดอยู่ในเมืองนครศรีธรรมราช เรียนชั้น ม.1-ม.3 ที่โรงเรียนวัดท่าโพธิ์ (ปัจจุบันคือโรงเรียนเบญจมราชูทิศ นครศรีธรรมราช) แต่ด้วยความยากจนจึงลาออกจากโรงเรียน ได้กลับไปช่วยทำสวนที่บ้านเดิมบ้าง และรับจ้างทำงานอยู่ในเมืองบ้างตามโอกาส ประมาณปีเศษได้กลับเข้าไปอยู่ในเมืองอีกครั้งหนึ่ง โดยสมัครเป็นพลตำรวจประจำอยู่ที่ สภ.อ.เมืองนครศรีธรรมราช เป็นเวลาประมาณ 2 ปี ได้ลาออกเพื่อสมัครเข้าเป็นพนักงานภารโรงเทศบาลเมืองนครศรีธรรมราช ประจำหน่วยดับเพลิง
แต่ทว่าการที่นายสุรินทร์เป็นผู้สนใจต่อการศึกษาด้วยตนเอง ชอบอ่านหนังสือและค้นคว้าอย่างจริงจังตลอดเวลา และมีความสามารถเป็นพิเศษในการพูด การเขียน การบันทึกรายงาน คณะเทศมนตรีเมืองนครศรีธรรมราชจึงได้มอบหมายให้เป็นเลขานุการ บันทึกการประชุมเทศบาล ตลอดถึงการเตรียมการประชุม การจัดทำระเบียบวาระการประชุม จนเป็นที่ยอมรับกันทั่วไป ต่อมาได้ลาออกจากตำแหน่งและการทำหน้าที่ดังกล่าว เพื่อลงสมัครรับเลือกตั้งสมาชิกสภาเทศบาลเมืองนครศรีธรรมราช ผลปรากฏว่าได้รับเลือกตั้งเมื่อ ปี พ.ศ. 2500 ในระหว่างนั้นได้สมัครเป็นสมาชิกร้านสหกรณ์จังหวัดนครศรีธรรมราชควบคู่ไปด้วย และได้รับเลือกเป็นผู้จัดการร้านสหกรณ์จังหวัดนครศรีธรรมราชอยู่จนครบวาระ 4 ปี
ในช่วงเวลาเดียวกันได้จัดทำหนังสือพิมพ์ชื่อ "เสียงราษฎร์" โดยเป็นทั้งเจ้าของและบรรณาธิการ นับเป็นหนังสือพิมพ์เพียงฉบับเดียวของจังหวัดนครศรีธรรมราช และมียอดพิมพ์สูงสุดในภาคใต้จึงทำให้เป็นที่รู้จักโดยทั่วไปและมีชื่อเสียงกว้างขวาง ประกอบกับในช่วงเวลาดังกล่าว ถึงสมัยการเลือกตั้งสมาชิกสภาผู้แทนราษฎร (ส.ส.) ทั่วประเทศ นายสุรินทร์ได้สมัครเป็นสมาชิกพรรคประชาธิปัตย์ (ในยุคนายควง อภัยวงศ์ เป็นหัวหน้าพรรค) ในครั้งนั้นนายสุรินทร์ช่วยหาเสียงให้นายไสว สวัสดิสาร ซึ่งเป็นตัวแทนของพรรคลงรับสมัครเลือกตั้ง ผลการเลือกตั้งปรากฏว่านายไสว สวัสดิสาร ได้รับการเลือกตั้ง (คู่กับนายน้อม อุปรมัย และนายฉ่ำ จำรัสเนตร) ทำให้นายสุรินทร์พลอยเป็นที่รู้จักของประชาชนไปด้วย การเลือกตั้งในสมัยต่อมาคือ ปี พ.ศ. 2509 นายสุรินทร์จึงลงสมัครรับเลือกตั้งเองในสังกัดพรรคประชาธิปัตย์ ปรากฏว่าได้รับเลือกเป็นสมาชิกสภาผู้แทนราษฎรครั้งแรก พ.ศ. 2512 ได้รับเลือกตั้งอีกเป็นสมัยที่ 2 ได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และในปีเดียวกันนี้ คือปลายปี พ.ศ. 2518 มีการเลือกตั้งสมาชิกสภาผู้แทนราษฎรทั่วประเทศอีกครั้งหนึ่งนายสุรินทร์ได้รับเลือกในสังกัดพรรคประชาธิปัตย์ ได้เป็นสมาชิกสภาผู้แทนราษฎรจังหวัดนครศรีธรรมราชเป็นสมัยที่ 3 และได้รับแต่งตั้งให้เป็นรัฐมนตรีประจำสำนักนายกรัฐมนตรี ในคณะรัฐมนตรีคณะที่ 35 แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย จากนั้นก็ได้รับแต่งตั้งให้เป็นรัฐมนตรีประจำสำนักนายกรัฐมนตรีนี้อีกครั้ง ในคณะรัฐมนตรีคณะที่ 37 และ คณะรัฐมนตรีคณะที่ 38
ชีวิตส่วนตัว นายสุรินทร์ มีภรรยา 3 คน คนแรกคือ นางสุดา (เทียบศรไชย) มีบุตรธิดาด้วยกัน 2 คน คือ นายสุรเชษฐ์ มาศดิตถ์ (อดีต ส.ส.พรรคประชาธิปัตย์ จังหวัดนครศรีธรรมราช) และคุณหญิงสุพัตรา มาศดิตถ์ (ได้เป็นรัฐมนตรีประจำสำนักนายกรัฐมนตรี 2 สมัยในเวลาต่อมา) ภรรยาคนที่ 2 คือนางพิศมัย (ไทยถาวร) มีบุตรด้วยกัน 3 คน เป็นชาย 2 คน หญิง 1 คน และภรรยาคนที่ 3 คือนางปราณี (ขาวเนียม) มีบุตรด้วยกัน 1 คน
แรพโซดีอินบลู
แรพโซดีอินบลู  เป็นผลงานประพันธ์ของจอร์จ เกิร์ชวินสำหรับบรรเลงเดี่ยวเปียโนร่วมกับวงดนตรีแจ๊ส เกิร์ชวินแต่งเพลงนี้ในปี ค.ศ. 1924 โดยผสมผสานระหว่างแนวดนตรีคลาสสิกกับเทคนิคการเล่นแบบแจ๊สและแร็กไทม์ เป็นผลงานในแนวทดลองชิ้นแรกๆ ของเขา ซึ่งได้รับความนิยมเป็นอย่างสูง สร้างชื่อเสียงให้กับเกิร์ชวินในฐานะนักแต่งเพลง ได้รับการกล่าวถึงว่าเป็นดนตรีที่สื่อถึงเอกลักษณ์ของความเป็นนิวยอร์ก และเป็นเพลงหนึ่งที่ได้รับความนิยมที่สุดในสหรัฐอเมริกา